stanford-oval/wikipedia huggingface dataset:
Mercy-le-Haut

| Mercy-le-Haut |
| --- | --- |
 Saint-Salvinin kirkko
 vaakuna
 Mercy-le-Haut
 Koordinaatit: 49°22′07″N, 5°49′35″E 
Valtio:  Ranska
Alue:  Grand Est
Departementti:  Meurthe-et-Moselle
Arrondissementti:  Briey
Pinta-ala:  
 – Kokonaispinta-ala:  13,4 km²
Väkiluku (2017):  273 
 – Väestötiheys:  20 as./km²
Kunnan numero:  54363
 
 Kunnan kotisivut 
Infobox OKVirheellinen NIMI-arvo: 
Mercy-le-Haut on kunta Koillis-Ranskassa Meurthe-et-Mosellen departementissa Grand Estin alueella. Se sijaitsee noin 50 kilometriä Metzin kaupungista luoteeseen.
Historia

Mercy-le-Haut sijaitsi vuonna 1871 Saksan–Ranskan sodan jälkeen solmitun Frankfurtin rauhan jäljiltä vain 10 kilometrin päästä Saksan vastaisesta rajasta. Ensimmäisessä maailmansodassa saksalaisjoukot hyökkäsivät Ranskaan vuonna 1914. Mercy-le-Hautissa käytiin taistelu 22. elokuuta 1914, ja se pysyi saksalaismiehityksessä aina marraskuuhun 1918 saakka.
Tunnettuja kuntalaisia

Albert Lebrun (1871-1950), Ranskan presidentti 1932-1940
Aiheesta muualla

Kuvia tai muita tiedostoja aiheesta Mercy-le-Haut Wikimedia Commonsissa
Merijänikset

| Merijänikset |
| --- | --- |
 Aplysia californica, yksi suurimmista merijäniksistä
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Kotilot Gastropoda
Alaluokka::  Heterobranchia
Osaluokka::  Euthyneura
Kladi::  Tectipleura
Lahko::  Merijänikset Aplysiida  Pelseneer, 1906
Synonyymit
 Anaspidea P. Fischer, 1883  Aplysiomorpha Pelseneer, 1906 
Yläheimot
 Akeroidea  Aplysioidea 
Katso myös
   Merijänikset Wikispeciesissä   Merijänikset Commonsissa 
Infobox OKNimi-testi OK: 
Merijänikset (Aplysiida) on kotiloihin kuuluva kuorettomien nilviäisten lahko.
Ulkonäkö ja koko

Pienimmät merijänikset ovat kaksisenttisiä, suurimmat kasvavat jopa 70 senttimetrin pituisiksi. Aplysia vaccaria voi kasvaa jopa lähes metrin mittaiseksi ja painaa 14 kiloa.
Merijäniksillä on suun kummallakin puolella pitkähkö lonkero, joka saa eläimen muistuttamaan ulkonäöltään jänistä. Päälaella on kaksi pienempää tuntosarvea. Näköelimet eivät ole kehittyneet varsinaiseksi silmäksi, mutta eläimellä on joitakin valoherkkiä soluja.
Käyttäytyminen

Merijänikset erittävät puolustautuessaan punaista tai valkoista mustetta, jonka tarkoitus on hämätä saalistajaa.
Ravinto

Kaikki merijänikset ovat kasvinsyöjiä ja syövät joitakin levälajeja. Osa lajeista syö myös syanobakteereja eli sinilevää. Monet merijänislajit vaihtavat ruokavaliotaan elämänsä varrella: ne saattavat syödä nuorina vain joitakin makrolevälajeja ja aikuisina aivan toisia levälajeja.
Ihminen ja merijänis

Dolabella auricularia -nimisen lajin elimistöstä saadaan syöpälääkettä. Pieniä merijäniksiä pidetään meriakvaarioissa.  Aplysia-suvun merijäniksiä on saatu myös lisääntymään akvaariossa.
Prince Rupert

| Prince Rupert (City of Prince Rupert) |
| --- | --- |
 Prince Rupert ilmakuvassa.
 vaakuna
 Prince Rupert
 Koordinaatit: 54°18′44″N, 130°19′38″W 
Valtio:   Kanada
Provinssi:  Brittiläinen Kolumbia
Perustettu:  1905–1906
Kaupungiksi:  10. maaliskuuta 1910
Hallinto:  
 – Hallinnon tyyppi:  Prince Rupertin kaupunginvaltuusto
 – Pormestari:  Jack Mussallem
Pinta-ala  ():  
 – Kokonaispinta-ala:  54,90 km²
 – Metropolialue:  223,02 km²
Korkeus:  40 m
Väkiluku (2006)  ():  12 815
 – Väestötiheys:  233,4 as./km²
 – Metropolialue:  13 392
 – Väestötiheys metropolialue:  60,0 as./km²
Aikavyöhyke:  UTC-8
 – Kesäaika:  UTC-7
Postinumero:  V8J
 
 Kaupungin kotisivut 
Infobox OKVirheellinen NIMI-arvo: 
Prince Rupert on 12 815 (2006) asukkaan kaupunki Brittiläisessä Kolumbiassa, Kanadassa. Kaupungin muodostamalla metropolialueella asuu kaikkiaan 13 392 asukasta. Prince Rupert sijaitsee Kaiensaarella, Kanadan länsirannikolla, noin 770 kilometriä Vancouverista pohjoiseen. Prince Rupert on tärkeä satamakaupunki rahtiliikenteelle ja enenevässä määrin myös matkustajaliikenteelle. Satama on maailman kolmanneksi syvin ympärivuoden jäästä vapaista satamista. Satama on myös suosittu välietappi Alaskaan suuntautuville risteilyille.
Viimeisten vuosien aikana kaupungin väkiluku on ollut laskussa. Vuoden 1996 väestönlaskennassa kaupungissa oli 16 714 asukasta, vuonna 2001 14 643 asukasta ja 2006 enää 12 815 asukasta.
Historia > Lähialueiden historia

Arkeologisissa kaivauksissa on todettu nykyisen Brittiläisen Kolumbian luoteisrannalla olleen asutusta ainakin viimeisen 10 000 vuoden ajan. Prince Rupert sijaitsee Tsimshian First Nations -intiaanien aikaisemmin asuttamalla alueella. 1800-luvulla rannikolla sijaitsi useita lohenkäsittely- ja purkituslaitoksia, jotka hyödynsivät läheisten Skeena- ja Nassjoen keväistä kutuvaellusta. Lähialueilla sijaitsivat myös Port Essingtonin, Port Simpsonin ja Metlakatlan turkiskauppa-asemat. Alueen tärkeimpinä kulkuvälineinä toimivat höyrylaivat sekä siipiratasalukset. Kauan ennen eurooppalaisten saapumista Prince Rupertin seutu oli Pohjois-Amerikan tiheimmin asuttu alue Méxicosta pohjoiseen.
Historia > Kaupungin syntyminen

Vuonna 1903 Grand Trunk Pacific Railwayn johtaja Charles Melville Hays aloitti avustajineen matkan Kanadan länsirannikkoa pitkin. He etsivät parasta mahdollista päätepistettä mantereen ylittävälle rautatielle. He saapuivat 3. syyskuuta 1904 Kaiensaareelle ja löysivät 22,5 kilometriä pitkän luonnonsataman, joka oli yksi syvimmistä maailmassa. Rakentamalla rautetien ja sataman, reitistä muodostuisi lyhin reitti Itä-Aasiaan. Yhtiö onnistui hankkimaan vuonna 1905 valtiolta 40,5 neliökilometriä maata nykyisen kaupungin alueelta ja toiset 56,7 neliökilometriä vuonna 1909. Vuoden 1905 elokuussa yhtiö järjesti maanlaajuisen kilpailun uuden kaupungin nimeämiseksi. Kilpailun tuloksena nimeksi valittiin Prince Rupert, Hudson's Bay Companyn kuvernöörin, Pfalzin prinssi Ruprechtin (engl. Rupert) mukaan. Satamalaiturit, tiet ja muu infrastruktuuri rakennettiin vuosien 1907–1908 aikana ja kaupunkiin määriteltiin 2400 tonttia, jotka myytiin 25.–29. toukokuuta 1909 Vancouverissa järjestetyssä julkisessa huutokaupassa. Tapahtuma huomioitiin maailmanlaajuisesti. Tonttien myynti moninkertaisi Prince Rupertin väkiluvun nopeasti ja 10. maaliskuuta 1910 se sai kaupunkioikeudet. Saman vuoden toukokuussa kaupungissa järjestettiin ensimmäiset vaalit ja pormestariksi valittiin Alfred Stork. Ensimmäinen juna Winnipegistä Prince Rupertiin saapui 9. huhtikuuta 1914.
Hays ei saanut nähdä perustamansa kaupungin kasvua. Hän oli palaamassa varainkeruumatkalta Euroopasta RMS Titanicin neitsytmatkalla, kun se 15. huhtikuuta 1912 törmäsi jäävuoreen ja upposi, vieden hänet mennessään.
Historia > Toisesta maailmansodasta nykypäivään

Toisen maailmansodan aikana Prince Rupert oli tärkeä satama yhdysvaltalaisille ja kanadalaisille joukoille sekä materiaalille. Sodan aikana kaupunkiin rakennettiin arviolta 21 000 uutta rakennusta. Materiaalikuljetusta varten kaupunkiin päätettiin rakentaa 16. maaliskuuta 1942 tie eteläisestä Kanadasta. Tiestä muodostui myöhemmin Skeena Highway, joka avattiin virallisesti 4. syyskuuta 1944.
Toisen maailmansodan jälkeistä lamaa Prince Rupertissa helpotti 1951 kaupungin lähelle rakennettu sellutehdas, joka oli tärkein työllistäjä alueella noin 50 vuoden ajan.
Prince Rupertin yhteydet paranivat 1960-luvulla. BC Ferries- ja Alaska Marine Highway -lauttayhtiöt aloittivat liikenteen kaupungista, ja Prince Rupertin lentoasema valmistui vuonna 1961. Prince Rupertin ensimmäinen syväsatama (Fairview Terminal) aloitti toimintansa vuonna 1977. Hiili- ja viljaterminaali aloitti toimintansa vuonna 1980. Risteilyalusterminaali avattiin liikenteelle 2004 ja konttiterminaalin rakennustyöt aloitettiin vuonna 2006.
Liikenne > Satama

BC Ferries -lauttayhtiö liikennöi Prince Rupertista Port Hardyyn ja Grahaminsaarella sijaitsevaan Skidegaten satamaan. Yhdysvaltalainen Alaska Marine Highway -lauttayhtiö liikennöi Prince Rupertista Washingtonissa sijaitsevaan Bellinghamiin ja lukuisiin kohteisiin Alaskassa. Useat Alaskaan matkalla olevat risteilyalukset pysähtyvät kaupungin satamassa. Vuonna 2008 kaupungissa vieraili noin 1000 risteilymatkailijaa.
Liikenne > Lentoasema

Prince Rupertin lentoasema sijaitsee Digbysaarella, jonne on lauttayhteys Prince Rupertista. Air Canada Jazz ja Hawkair lentävät päivittäisiä vuoroja Vancouveriin, josta on lukuisia jatkoyhteyksiä.
Liikenne > Rautatie

VIA Rail liikennöi Skeena-matkustajajunaa Prince Rupertista Jasperiin, josta on vaihtomahdollisuus The Canadian -junaan, joka kulkee mantereen halki Torontosta Vancouveriin.
Liikenne > Tieliikenne

Prince Rupertin läpi kulkee Winnipegistä alkunsa saava Yellowhead Highway, joka jatkuu aina Grahaminsaarella sijaitsevaan Massetin kylään saakka.
Ilmasto

Prince Rupert sijaitsee lauhkealla meri-ilmasto vyöhykkeellä (Köppenin ilmastoluokitus Cfb). Kaupunki on erittäin sateinen, keskimääräinen sademäärä vuodessa on 2 590 millimetriä ja ainakin jonkin verran sadetta saadaan 240 päivänä.
Aiheesta muualla

Prince Rupert City and Regional Archives (englanniksi)
Metroasema

Helsingin metron Kampin metroasema.
Asema Taipein metrossa. Asemalla laituriovet.
Bow Roadin asema Lontoon metrossa.
Metroasema on metroille tarkoitettu asemarakennus raide- ja laiturijärjestelyineen. Metroasema voi olla joko maanalainen asema tai niin kutsuttu pinta-asema. Maanalaisten asemien syvyys maanpinnasta vaihtelee luonnollisesti maan pinnanmuotojen mukaan, mutta myös maaperän ominaisuuksien ja maan sisällä olevien muiden rakenteiden (tunnelit, putkilinjat, rakennusten perustukset jne.) asettamien vaatimusten mukaan. Esimerkiksi Pietarissa metroasemat ja -tunnelit ovat poikkeuksellisen syvällä, koska ylempänä maaperä olisi ollut liian pehmeää.
Matkustajien kulku maanpinnan tasolta metroasemalle tapahtuu yleensä liukuportaiden avulla. Lisäksi asemilla on yleensä hissi pyörätuolilla kulkemisen mahdollistamiseksi. Metroasemille tyypillistä on, että laituritaso on samalla korkeudella kuin metrojunan lattia, ja lisäksi junan oviaukon ja laiturin välinen rako on hyvin kapea. Kaikki nämä järjestelyt palvelevat matkustajien mahdollisimman sujuvaa liikkumista, mikä puolestaan mahdollistaa suhteellisen lyhyet junien pysähdysajat asemilla huolimatta suurista matkustajamääristä.
Metroasema voi olla yksittäinen eli vain yhdellä metrolinjalla sijaitseva, tai linjojen välisen vaihdon mahdollistava, kahden tai useamman metrolinjan risteys- tai sivuamispaikassa sijaitseva asema.
Samalla metrolinjalla sijaitsevien metroasemien välimatka vaihtelee eri kaupungeissa suuresti. Asemaväli voi olla vain esimerkiksi muutama sata metriä (tyypillisesti kaupungin keskusta-alueella) tai useita kilometrejä (tavallisesti kaupungin laitamilla). Jälkimmäinen vaatii yleensä metroasemien saavuttamista tukevaa maanpäällistä joukkoliikennettä, tavallisesti alueellisia bussilinjoja (niin sanottua liityntäliikennettä).
Joissakin paikoissa metroasemista on tehty sisustukseltaan tavanomaista käytännöllisen asiallista loisteliaamman tyylisiä, kuten Moskovan ja Pietarin metroissa. Usein asemilla on myös taideteoksia, esimerkiksi seinämaalauksia tai veistoksia. Metroasemilla voi myös olla vaihtuvia näyttelyitä eri aiheista.
Aiheesta muualla

Kuvia tai muita tiedostoja aiheesta Metroasema Wikimedia Commonsissa
Raideliikenne
| --- | --- |
Rautatieliikenne:   rautatie  juna  rautatieasema  rautatieliikennepaikka  rautatiekalusto 
Metroliikenne:   metro  metroasema 
Raitioliikenne:   raitiovaunu  duoraitiovaunu  pikaraitiotie  museoraitiotie 
Turvalaitteet:   asetinlaite  kampiasetinlaite  kankiasetinlaite  opastin  releasetinlaite  tietokoneasetinlaite  varmistuslukko- ja opastinturvalaitos 
Raideleveys:   kapea  normaali  leveä 
Suomessa:   rautatieliikenne  rataverkko  raitioliikenne  lähijunaliikenne  metroliikenne  kapearaiteiset rautatiet  yritykset: VR  Fenniarail  Operail
Mikael Lilius

Percy Henrik Mikael Lilius (s. 3. joulukuuta 1949 Helsinki) on suomalainen talouselämän vaikuttaja. Hän on nykyään yksi terveyspalveluja tarjoavan Mehiläisen luxemburgilaisen holdingyhtiön omistajista ja hallitusjäsen. Hän toimi energiayhtiö Fortumin toimitusjohtajana ja oli yhtiön palveluksessa 2000-luvun. Lilius tuli tunnetuksi Fortumilta saamistaan optioista, jotka olivat useiden miljoonien eurojen arvoisia.
Ennen uraansa Fortumilla Lilius toimi Ruotsissa Wallenbergien suvun omistaman Incentive AB:n toimitusjohtajana vuodesta 1991 alkaen. Lilius saneerasi Asean ja Brown Boverin fuusion seurauksena syntyneen yhtiön selkeästi lääketeollisuuteen suuntautuneeksi konserniksi. Liliuksen aikana yhtiön markkina-arvo viisinkertaistui noin 50 miljardiin kruunuun. Incentive Ab omistaa mm. ruotsalaisen lääketehdas Gambron. Tätä ennen Lilius oli toimitusjohtajana ruotsalaisessa KF Industri yhtiössä sekä Huhtamäki-konserniin kuuluvassa Polarcup -ryhmässä. 2000-luvulla Lilius oli mukana myös luxemburgilaisessa sijoitusyhtiö White Investissä.
Koulutukseltaan Lilius on diplomiekonomi, joksi hän opiskeli Svenska handelshögskolanissa. Hänen vanhempansa olivat Britt-Inger Kullberg ja Patrik Lilius. Hän on naimisissa, ja hänellä on kolme lasta.
Lilius on ollut useana vuonna Suomen parhaimmin palkattuja yritysjohtajia. Vuonna 2005 hänellä oli eniten verotettavia ansiotuloja Suomessa, 4,4 miljoonaa euroa. Fortumin menestyksen ja optio-ohjelman johdosta hänen ansiotulonsa vuonna 2006 olivat 11,3 miljoonaa euroa. Mikael Liliuksen verotettava varallisuus oli 5,3 miljoonaa euroa 2005.
Vuonna 2008 Lilius hankki yhdessä Berndt Brunowin kanssa Nautorin Swan 66 -purjeveneen, joka oli venevalmistajan uusin lippulaivamalli.
Lilius järjesti 2. huhtikuuta 2009 tiedotustilaisuuden, jossa hän yllättäen ilmoitti jäävänsä eläkkeelle vuoden lopussa henkilökohtaisiin syihin vedoten. Liliuksen saamia optioita oli arvosteltu ankarasti julkisuudessa. Liliuksen mukaan myös hänen perheensä joutui uhkailun kohteeksi.
Fortumin jälkeen

Lilius toimi Metson hallituksen puheenjohtajana vuosina 2013–2020.
Lilius toimi Metso Outotecin hallituksen puheenjohtajana vuosina 2020–2021.
Aiheesta muualla

Talouselämä 3.11.2006 - Käytä optiota oikein (Arkistoitu – Internet Archive)
Helsingin Sanomien hakukone tuloista ja varallisuudesta Mikael Lilius 2001–2006
Liliuksen haastattelu Iltalehden sivuilla (Arkistoitu – Internet Archive)
Yle Elävä arkisto: Mikael Lilius ohjasi Fortumin menestykseen ja erosi yhtiöstä palkkiokohun saattelemana
Musiikkiohjelma

Musiikkiohjelma on televisio-ohjelma, joka käsittelee tai esittää musiikkia. Yleisiä ovat muun muassa musiikkilistoja käsittelevät ohjelmat.
Suomalaisia musiikkiohjelmia ovat muun muassa Bumtsibum.
Etelä-Koreassa suosittuja ovat ohjelmat, joissa esiintyjät kilpailevat ohjelman parhaasta esityksestä. Pisteytys voi koostua muun muassa asiantuntijaäänistä sekä sosiaalisesta mediasta ja suoratoistosta.
Musiikkiohjelmat ovat keskeinen osa K-pop-kulttuuria: ohjelmissa näytetään live-esiintymisiä (joskus ennalta nauhoitettuja) musiikkivideoiden sijaan.
Esimerkkejä ovat:
Inkigayo
Music Bank
The Show
M Countdown
Mother (energiajuoma)

Mother on Australiassa ja Uudessa-Seelannissa myytävä energiajuoma. Sitä valmistaa Coca-Cola Amatil. Juoman myynti alkoi vuonna 2006. Juoman tölkit uudistettiin 2008.
Morottaja

Morottaja on inarinsaamelainen sukunimi.
Tunnettuja Morottajia

Anna Morottaja (s. 1969), inarinsaamen opettaja ja muusikko
Erja Morottaja, tiedottaja
Jenni Morottaja (s. 1983), salibandypelaaja
Mape Morottaja (s. 1971), toimittaja, ohjaaja ja käsikirjoittaja
Matti Morottaja (s. 1942), ääninauhoittaja ja opettaja
Mikkâl Morottaja (s. 1984), räppääjä
Petter Morottaja (s. 1982), kirjailija, toimittaja ja opettaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Mevasseret Zion

| Mevasseret Zion |
| --- | --- |
 Näkymä kaupunkiin.
 vaakuna
 Mevasseret Zion
 Koordinaatit: 31°48′N, 35°9′E 
Valtio:  Israel
Hallintoalue:  Jerusalem
Väkiluku (2018):  23 962
 
 www.m-zion.org.il 
Infobox OKVirheellinen NIMI-arvo: 
Mevasseret Zion (hepr. ‏מבשרת ציון‎, Mevaseret Tziyon) on kaupunki Israelin Jerusalemin hallintoalueella Jerusalemin kaupungin länsipuolella. Sen asukasluku oli vuoden 2018 lopussa 23 962.
Maantiede

Mevasseret Zion sijaitsee 799 metriä korkealla kukkulalla noin 8 kilometriä Jerusalemin kaupungista länteen.
Historia

Roomalaiset rakennuttivat nykyisen kaupungin paikalla olevalle kukkulalle linnoituksen nimeltä Castellum suojaamaan tietä kohti Jerusalemia. Myöhemmin samalle paikalle rakennuttivat oman linnoituksensa ristiretkeläiset, jotka kutsuivat paikkaa nimellä Castellum Belveer. Nimestä Castellum johdettiin paikalla sittemmin sijainneen arabikylän nimi al-Qastal.
Israelin itsenäisyyssodan aikana alueella käytiin kiivaita taisteluja juutalaisten ja arabien joukkojen välillä. Al-Qastal vaihtoi omistajaa useampaan otteeseen, kunnes juutalaiset valtasivat sen lopullisesti 9. huhtikuuta 1948. Vuonna 1951 linnakukkulan juurelle perustettiin juutalainen siirtokunta, joka sai nimen Ma'oz Zion. Sen ensimmäiset asukkaat olivat Kurdistanin juutalaisia Irakista. Vuonna 1956 sen viereen perustettiin edelleen työläisten asuinalueeksi Mevasseret Yerushalayim. Kaksi paikkakuntaa yhdistettiin samaksi kokonaisuudeksi vuonna 1963. Sittemmin paikkakunta on kasvanut voimakkaasti. Paikkakuntana se on houkutellut etenkin yläluokkaisia jerusalemilaisia muuttajia.
Väestö

Mevasseret Zionin asukasluku oli vuoden 2018 lopussa 23 962. Vuonna 2002 vastaava luku oli 20 800 ja vuonna 1969 4 160. Kaupungissa sijaitsee yksi Israelin suurimmista siirtolaiskeskuksista.
Aiheesta muualla

Kuvia tai muita tiedostoja aiheesta Mevasseret Zion Wikimedia Commonsissa
Vanhan linnoituksen rauniot.
Mother (Axel Hirsoux’n kappale)

| Mother |
| --- | --- |
 Hirsoux esittämässä ”Motheria” euroviisujen semifinaalin harjoituksissa.
Kappaleen tiedot
Esittäjä(t):  Axel Hirsoux
Tyylilaji:  balladi
Säveltäjä(t):  Rafael Artesero & Ashley Hicklin
Sanoittaja(t):  Rafael Artesero & Ashley Hicklin
Euroviisutiedot
Vuosi:  2014
Maa:  Belgia
Kieli:  englanti
Sijoitus semifinaalissa:  14.
Pisteet semifinaalissa:  28
Sanat:  sanoitus
Video:  videolinkki
”Mother” on belgialaisen laulajan Axel Hirsoux’n esittämä kappale, jolla hän edusti maataan Eurovision laulukilpailussa 2014 Tanskassa. Kappale sijoittui ensimmäisessä semifinaalissa 14:nneksi eikä päässyt jatkoon.
”Mother” valittiin Belgian edustuskappaleeksi Hirsoux’n voitettua Eurosong 2014 -laulukilpailun. Kappaleen ovat kirjoittaneet espanjalainen lauluntekija Rafael Artesero ja brittiläinen lauluntekijä Ashley Hicklin. Hicklin sävelsi myös Belgian vuoden 2010 euroviisukappaleen ”Me and My Guitar”, jonka esitti Tom Dice.
Morot

| Morot |
| --- | --- |
Väkiluku:  n. 5 % Filippiinien väestöstä
Asuinalueet:   Filippiinit: Mindanao, Sulu
Uskonnot:  islam
Morot on Filippiinien muslimiväestölle annettu nimi. Morot ovat suurin ei-kristitty filippiiniläisryhmä ja heihin luetaan useita erikielisiä etnisiä ryhmiä. Morot edustavat 5,25 % koko filippiiniläisväestöstä vuoden 2005 väestönlaskennan mukaan. Nimitys moro on peräisin ajalta, jolloin Filippiinit kuuluivat Espanjaan, jossa muslimiväestöä kutsuttiin maureiksi.
Morot ovat vaatineet autonomiaa Etelä-Filippiinien saarille. He aloittivat vuonna 1967 aseellisen konfliktin itsenäisyyden saavuttamiseksi. Vuonna 1989 Mindanaon saarelle perustettiin Mindanaon autonominen muslimialue. Konflikti kuitenkin jatkui vuoteen 2014 jolloin sovittiin aseiden laskemisesta ja laajemman autonomisen Bangsamoron alueen muodostamisesta.
Aiheesta muualla

Kuvia tai muita tiedostoja aiheesta Morot Wikimedia Commonsissa
Metro Sky

| ”Metro Sky” Jermaine |
| --- | --- | --- |

Singlen tiedot
 Albumilta: Knives Out
 Julkaistu: 2005
 Tuottaja(t): Antto Tuomainen
 Tyylilaji: rock
 Levy-yhtiö: Indie Jones
Jermainen muut singlet
|   | ”Metro Sky” 2005 | ”The Snipers” 2006 |
Metro Sky on Jermainen ensimmäinen CD-single, ja Indie Jonesin ensimmäinen julkaisu. Singlellä mukana myös Tampereen Aleksanterin kirkossa kuvattu Goodbye Sign video. Edellisestä Jermaine-tuotoksesta, CD-ep:stä Post Whatever otettiin Metro Skylle mukaan Goodbye Sign-kappale. Kaksi uutta kappaletta äänitettiin 10.–11. syyskuuta 2006 Antto Tuomaisen äänittämänä ja miksaamana.
Kappaleet

Metro Sky
Penny Arcade
Goodbye Sign
Goodbye Sign (video)
Kokoonpano

Petri Mäkelä – laulu, kitara
Antti Loponen – kitara
Tuomas Lammi – basso
Petri Valkiala – rummut
Michiganin yliopisto

| Michiganin yliopisto> University of Michigan |
| --- | --- |
  

 lat. Universitas Michigania 
Motto:  Artes, Scientia, Veritas
Perustettu:  26. elokuuta 1817
Tyyppi:  Julkinen
Säätiön varat:  12,44 miljardia $ (2019)
Henkilökunta:  6 238
Opiskelijoita:  46 370
Jatko-opiskelijoita:  15 812
Sijainti:  Ann Arbor, Michigan  Yhdysvallat
Sivusto:  www.umich.edu
Michiganin yliopisto (engl. University of Michigan) on vuonna 1817 perustettu julkinen yliopisto Michiganin osavaltiossa Yhdysvalloissa Ann Arborin kaupungissa.
Yliopistossa opiskelee noin 30 558 perustutkinto-opiskelijaa (kandidaattitaso) ja 15 812 jatko-opiskelijaa (maisteri- tai tohtoritaso, 2020–2021). Akateemisia ohjelmia on 600.
Angell Hall keskuskampuksella.
Kiinalainen ARWU-yliopistoranking arvioi yliopiston sen tieteellisten näyttöjen perusteella maailman huippuyliopistojen listan 2021 sijalle 23. Aloista parhaiten yliopisto pärjäsi hammaslääketieteessä, jossa se arvioitiin maailman parhaaksi.
Metroid

| Metroid |
| --- | --- |

Kehittäjä:  Nintendo R&D1 Intelligent Systems
Julkaisija:  Nintendo
Jakelija:  Nintendo eShop
Ohjaaja:  Satoru Okada
Tuottaja:  Gunpei Yokoi
Käsikirjoittaja:  Makoto Kano
Taiteilija:  Hiroji Kiyotake Hirofumi Matsuoka Yoshio Sakamoto
Säveltäjä:  Hirokazu Tanaka
Pelisarja:  Metroid
Julkaistu:  Family Computer Disk SystemJP 6. elokuuta 1986Nintendo Entertainment SystemNA 15. elokuuta 1987EU 15. tammikuuta 1988
Lajityyppi:  toimintaseikkailu
Pelimuoto:  yksinpeli
Ikäluokitus:  ESRB: E  Virheellinen ESRB-arvo
Alusta:  Nintendo Entertainment System, Game Boy Advance, Nintendo GameCube, Famicom Disk System
Jakelumuoto:  pelimoduuli, levyke
Lisää peliartikkeleitaVideopelien teemasivulla
Infobox OK    : 
Metroid (jap. メトロイド) on Nintendon julkaisema toimintaseikkailupeli, joka on ensimmäinen Metroid-pelisarjan videopeli. Peli julkaistiin alun perin Famicom Disk Systemille Japanissa vuonna 1986 ja myöhemmin NES:ille Yhdysvalloissa vuonna 1987 ja Euroopassa vuonna 1988.
Pelin kehityksestä vastasi Gunpei Yokoi, yksi Nintendon tuotteliaimmista videopeli- ja laitekehittäjistä, ja sen ohjasi Satoru Okada. Pelin musiikin sävelsi Hirokazu Tanaka.
Pelaaminen

Metroid oli yksi ensimmäisistä epälineaarisistaselvennä peleistä kotikonsoleilla. Pelaaminen on sekoitus toimintaaseikkailua, ammuntaa ja tasohyppelyä. Pelaaja aloittaa pienellä määrällä varusteita ja joutuu käyttämään niitä saavuttaakseen seuraavan, aiemmin tavoittamattoman alueen.
Koska pelimaailma esitetään yhtenä moniruutuisena "tasona", maailmassa on alueita, joille kekseliäät pelaajat voivat päästä aiemmin kuin pelinkehittäjät ovat tarkoittaneet. Taidokas pelaaja pystyy suunnitteluvirheitä hyödyntämällä läpäisemään pelin esimerkiksi keräämättä kaikkia tarpeellisia esineitä. Tämän vuoksi Metroid on ollut nopeuspelaajien suosiossa. [lähde? ]
Metroidissa on viisi erilaista lopetusta, jotka riippuvat pelin loppuun pelaamiseen käytetystä ajasta. Yli kymmenen tuntia kestäneen pelin jälkeen Samus kääntää selkänsä kuvaruudulle ja pitää kättä kasvoillaan, kun taas alle tunnin kestäneen pelin jälkeen Samus näytetään kaksiosaisissa bikineissä.
Tarina

Zebes-planeetan vallanneet avaruusmerirosvot valmistavat metroideista bioaseita galaktista sivilisaatiota vastaan. Galaktinen liittovaltio ei ole onnistunut pääsemään rosvojen puolustuksen läpi. Tehtävä annetaan kokeneelle palkkionmetsästäjälle Samus Aranille, joka laskeutuu Zebesiin tehtävänään tuhota rosvojen johtaja Mother Brain, tämän apurit Kraid ja Ridley sekä vaaralliset metroidit.